PLANET ตั้ง “แพลนเน็ต อีวี” ลุยธุรกิจ EV ครบวงจร
PLANET ตั้ง “แพลนเน็ต อีวี” ลุยธุรกิจ EV ครบวงจร ทุนจดทะเบียน 5 ลบ. มูลค่าที่ตราไว้หุ้นละ 10 บ.
PLANET ตั้ง “แพลนเน็ต อีวี” ลุยธุรกิจ EV ครบวงจร ทุนจดทะเบียน 5 ลบ. มูลค่าที่ตราไว้หุ้นละ 10 บ.
5 เม.ย. 2565

บริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PLANET เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า มติที่ประชุมคณะกรรมการบริษัทฯ ครั้งที่ 2/2565 เมื่อวันที่ 28 มีนาคม 2565 ได้มีมติพิจารณาอนุมัติให้จัดตั้งบริษัทย่อยของบริษัทฯ 1 แห่ง โดยใช้ชื่อว่า “บริษัท แพลนเน็ต อีวี จำกัด” ซึ่งประกอบกิจการผลิต ซื้อ ขาย ส่งออก รถยนต์ รถยนต์ไฟฟ้าทุกชนิด รถจักรยานยนต์ เครื่องกลไก เครื่องจักรกลทุกชนิดตลอดจนชิ้นส่วน หรืออะไหล่ และอุปกรณ์ที่ เกี่ยวข้องกับสินค้าดังกล่าว รวมถึงให้บริการสถานีสำหรับชาร์จรถยนต์ไฟฟ้าแบบครบวงจร ด้วยทุนจดทะเบียน 5 ล้านบาท แบ่งเป็นหุ้นสามัญจำนวน 5 แสนหุ้น มูลค่าที่ตราไว้หุ้นละ 10 บาท โดยจะทำการชำระทุนจดทะเบียนขั้นต้น 5 ล้านบาท คิดเป็นร้อยละ 100 ของทุนจดทะเบียน